Diari Oficial de la Generalitat Valenciana


Sumari del DOGV 3214, del 31-03-1998 (1998/2220)

ORDRE de 20 de març de 1998, de la Conselleria d’Agricultura, Pesca i Alimentació, per la qual es publica la línia de subvenció i l’import global màxim que financia, per a 1998, les ajudes per al foment de la qualitat agroalimentària contingudes en l’Ordre de 25 d’octubre de 1995 i se’n modifiquen parcialment les bases reguladores.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3214

Data del DOGV
:   31-03-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/2220


Data del document
:   20-03-1998

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Correcció d'errades

Anàlisi jurídica

ORDRE de 20 de març de 1998, de la Conselleria d'Agricultura, Pesca i Alimentació, per la qual es publica la línia de subvenció i l'import global màxim que financia, per a 1998, les ajudes per al foment de la qualitat agroalimentària contingudes en l'Ordre de 25 d'octubre de 1995 i se'n modifiquen parcialment les bases reguladores. [1998/C2220]
  
L'article 47.11 del Text Refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, exigeix que en les bases reguladores de la concessió de subvencions s'indique la línia o les línies de subvencions que les financien i l'import global màxim que s'hi destina. Aquests aspectes depenen de la llei anual de pressupostos, a hores d'ara, la Llei 15/1997, de 29 de desembre, de Pressupostos de la Generalitat Valenciana per a l'exercici 1998, a la vista de la qual cal complir aquella determinació respecte de les ajudes per al foment de la qualitat agroalimentària, les bases reguladores de la qual es van establir per ordre de 25 d'octubre de 1995, de la Conselleria d'Agricultura i Medi Ambient, sobre la qual és necessari efectuar, addicionalment, algunes modificacions de caràcter tècnic.
  
Per les raons exposades, vista la proposta del director de l'Institut de Qualitat Agroalimentària de la Comunitat Valenciana, en l'exercici de les funcions que tinc atribuïdes,
  
ORDENE
  
Article 1
  
1. Les ajudes per al foment de la qualitat agroalimentària, regulades per ordre de 25 d'octubre de 1995, de la Conselleria d'Agricultura i Medi Ambient (DOGV núm. 2.651, de 22 de desembre), cofinançades al 20% per la Unió Europea, es concediran en l'exercici de 1998 per un import global màxim de 490.040.115 pessetes, a càrrec del programa 714.60, línia 404/000/98, codi de comptabilitat 1960, d'acord amb la Llei 15/1997, de 29 de desembre, de Pressupostos de la Generalitat Valenciana per a l'exercici 1998.
  
2. Les ajudes es tramitaran d'acord amb la base reguladora pròpia i, subsidiàriament, pel que es disposa en el Reial Decret 2.225/1993, de 17 de desembre, pel qual s'aprova el reglament de procediment per a concessió d'ajudes i subvencions públiques, i en la Llei 30/1992, de Règim Jurídic de les Administracions Públiques i del Procediment Administratiu Comú.
  
Article 2
  
Es modifica l'apartat A de l'article 8 de l'ordre de foment de qualitat agroalimentària: justificació i pagament de les subvencions concedides; que queda redactat de la manera següent:
  
a) Activitats dels apartats a, b, d, e de l'article 2 i fires regionals i locals. Els pagaments parcials o totals es faran a canvi dels certificats d'activitats concloses i els justificants de pagaments efectuats per part dels beneficiaris, dins dels 30 dies següents a l'acabament de l'activitat i, en qualsevol cas, abans del 31 d'octubre, tret que es realitze amb posterioritat a la data indicada.
  
Article 3
  
S'afegeix un apartat 5 a l'article 3 de l'ordre de foment de qualitat agroalimentària, amb la redacció següent:
  
«Article 3
  
5: De les activitats previstes en l'apartat f) de l'article 2, podran ser beneficiaris els empresaris individuals i les societats mercantils.»
  
DISPOSICIÓ ADDICIONAL
  
En aquest exercici de 1998, el termini de presentació de sol·licituds, llevat allò que s'estableix en l'article 5.2.1 de l'Ordre de 25 d'octubre de 1995, de la Conselleria d'Agricultura i Medi Ambient, conclourà el 15 d'abril de 1998.
  
DISPOSICIÓ FINAL
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 20 de març de 1998
  
La consellera d'Agricultura, Pesca i Alimentació,